cyanic-selkie/wikianc huggingface dataset:
Daudzu pasauļu interpretācija
Apraksts
Taču novērotāja "sadalīšanu" nevar iztēloties kā viena visuma sadalīšanu daudzās atsevišķās pasaulēs. Saskaņā ar DPI kvantu pasaule ir tikai viena, un šo pasauli aprakstīt (no iekšpuses) iespējams ar neierobežotu skaitu dažādu paņēmienu, taču tas nenoved pie nenoteiktības, jo Visumu neviens nevar aprakstīt no ārpuses.
Džordžs Gosips
Džordžs Gosips (en; Ņujorka —  Hempšīra) bija Lielbritānijas šahists.
Biogrāfija
Piedzimis ASV, taču jau divu gadu vecumā pēc mātes nāves kopā ar tēvu pārcēlies uz Angliju. Bijis pazīstams kā daudzu šaha turnīru dalībnieks, kurš nevairījies doties tālākos ceļojumos. 1874. gadā izdevis 900 lappušu garu šaha atklātnēm veltītu grāmatu "Šaha spēlētāju rokasgrāmata" (en), kura piedzīvojusi vairākus izdevumus un 1888. gadā izpelnījusies toreizējā Pasaules čempiona šahā Vilhelma Steinica augstu novērtējumu.
Atsevišķos šaha turnīros guvis labus panākumus. Uzvarējis laikraksta Chess Players Chronicle korespondencšaha turnīrā (1873-1874), dalījis 5.-6. vietu Londonas turnīrā 1883. gadā (uzvarējis Kurts fon Bardelebens). 1887. gadā izcīnījis 3. vietu Austrālijas šaha čempionātā. 1895. gadā Monreālā nospēlējis neizšķirti maču ar Viljamu Poloku — 8½:8½ (+6, -6, =5).
Tomēr bijis arī bēdīgi slavens ar virkni pēdējo vietu spēcīgos šaha turnīros: 5., (1889), 6., (1890) un 7. (1892) Lielbritānijas šaha federācijas kongresā, 6. Vācijas šaha federācijas čempionātā (1889) un Ņujorkas šaha turnīrā (1893). Tikai Ņujorkas 1889. gada šaha turnīrā viņam izdevies izvairīties no šāda rezultāta, finišējot 18. vietā 20 dalībnieku konkurencē.
Viljams Hūks
Viljams Hūks (en; Ņūrošela — ) bija ASV šahists, kas pārstāvēja Lielbritānijai piederošās Britu Virdžīnas.
Biogrāfija
Piedzimis Ņujorkas štatā. Otrais pasaules kara laikā saslimis ar tuberkulozi, taču 1950. gados iesaistījies Ņujorkas pilsēta kultūras un šaha dzīvē. 1957. gadā apprecējies un pārcēlies uz dzīvi Britu Virdžīnās, kur uzcēlis māju un nodzīvojis līdz mūža beigām.
Pārstāvējis Britu Virdžīnu un ASV Virdžīnu komandas Pasaules šaha olimpiādēs, kurās piedalījies 17 reizes (1968-1970, 1974-1994, 2002-2008). Kopējā visu laiku statistikā pēc piedalīšanās skaita Hūks dala ceturto vietu atpaliekot tikai no Euhenio Torres, Lajoša Portiša un Heiki Vesterinena. Individuālajā vērtējumā izcīnījis zelta (1980) un sudraba (1976) medaļas. 1969. gadā piedalījies arī Pasaules šaha čempiona nosaukuma izcīņas Dienvidamerikas zonas turnīrā Kito, kur 13 dalībnieku konkurencē ieņēmis 9. vietu.
Cisdzimte
Cisdzimte un cisseksuāļi apzīmē personas, kuru dzimtes identitāte vai sociālais dzimums (atšķirībā no transdzimtes personām) saskan ar viņu bioloģisko dzimumu, kuru nosaka dzimšanas brīdī. Cisdzimtes personas iedala cisvīriešos un cissievietēs.
Priedēklis cis- ir cēlies no latīņu valodas un nozīmē „šaipus”. Tā antonīms ir trans-, kas nozīmē „otrpus”. Vēl viens no šādiem atvasinājumiem ir cisseksisms – dzimtes binaritātes uzspiešana, noliedzot dzimumidentitāšu daudzveidību.
Termins cisdzimte tiek lietots biežāk lietotā termina dzimtes normatīvs vietā, lai apzīmētu personas, kuras identificē sevi tradicionālo dzimšu robežās, neuzsverot to kā normu.
Dzeltenkāta lācītis
Dzeltenkāta lācītis jeb dzeltenporu lācītis (Leccinum crocipodium, Leccinum tessalatum vai Leccinellum crocipodium) ir Latvijā ļoti reta beku dzimtas sēne, kuras augļķermeņi ir ēdami, taču saudzējami retuma dēļ. No radnieciskām sugām atšķiras ar savu dzelteno krāsu, jo satur krāsainu pigmentu krokipodīnu. . Salīdzinoši maza starp citām lācīšu ģints sēnēm un pēdējos gados bieži tiek iedalīta blakus ģintī Leccinellum.
Augšanas apstākļi
Mikorizas sēne. Aug galvenokārt zem ozoliem, retāk zem skābaržiem, kaļķainās augsnēs. Latvijā pagaidām atrasta tikai Kazdangas apkaimē ozolu audzē.
660. gads
660. gads bija garais gads, kas sākās trešdienā.
Svētā Nauma klosteris
Svētā Nauma klosteris (mk) ir 10. gadsimtā dibināts Maķedonijas pareizticīgās baznīcas klosteris, kas atrodas Ziemeļmaķedonijas galējos dienvidrietumos, Ohridas ezera dienvidu krastā.
Klosteris nosaukts tā dibinātāja, Bulgārijas caristes baznīcas darbinieka Svētā Nauma vārdā. Svētais Naums apglabāts klostera baznīcā. Viduslaikos klosteris bija ievērojama svētceļojumu vieta. 1875. gadā februārī Svētā Nauma klosteris stipri cieta ugunsgrēkā. No 1912. līdz 1925. gadam klosteris bija Albānijas teritorijā, tomēr Albānijas karalis Zogu I piešķīra to Dienvidslāvijai.
Mazsalacas baznīcas
Mazsalacā ir šādas baznīcas:
Hortenzijas
Hortenzijas ir hortenziju dzimtas ģints, kurā ir iekļautas vairāk nekā 75 ziedaugu sugas, kuru dabiskais izplatības areāls ir Āzijā un Amerikā. Līdz šim lielākā sugu daudzveidība ir konstatēta Austrumāzijā, īpaši Ķīnā, Korejā un Japānā. Lielākā daļa no sugām ir 1–3 m gari krūmi, dažas ir mazi koki, bet citas ir liānas, kas, rāpjoties kokos, var sasniegt pat 30 m garumu. Hortenzijas var būt gan vasarzaļas, gan mūžzaļas, taču plaši kultivētās sugas ir pārsvarā lapas metoši, vasarzaļi augi.
Latīniskais nosaukums 'Hydrangea" ir atvasināts no grieķu valodas un nozīmē 'ūdens trauks' (no ὕδωρ húdōr "ūdens" + ἄγγος ángos vai αγγεῖον angeîon "trauks"), aprakstot auga sēklu pākstu formu.
Čūskērgļi
Čūskērgļi, čūskērgļu ģints (Circaetus) ir vanagu dzimtas (Accipitridae) ģints, kas apvieno 6 mūsdienās dzīvojošas plēsīgo putnu sugas. Gandrīz visas sugas ir sastopamas tikai Āfrikā, izņēmums ir čūskērglis (Circaetus gallicus), kas migrē starp Eirāzijas mēreno joslu un Āfriku vai Dienvidāziju. Arī Latvijā nelielā skaitā ligzdo čūskērglis (5—20 pāri).
2. mikroautobusu maršruts (Jūrmala)
2. mikroautobusu maršruts ir mikroautobusu maršruts, kurā pasažieru pārvadājumi tiek nodrošināti no Kauguriem (galapunkts saucas "TC Kauguri") līdz Ķemeru kapiem (vasaras sezonā) un Kūdrai (pārējā laikā). Vasaras sezonā vairāki reisi turp un atpakaļ tiek veikti caur kooperatīvu "Slocene" Bāžciemā un brīvdienās arī gar Slokas karjeru.
Čūskērgļi
Kopīgās īpašības
Čūskērgļu ģints sugas ir vidēji lieli ērgļi ar apaļu galvu un lieliem, platiem spārniem. Tie mājo atklātās ainavās, piemēram, savannā vai lauksaimniecības tīrumos, bet tiem ir nepieciešami koki, kuros putni vij ligzdas. Sezonā tiek izdēta viena ola, kuru galvenokārt vai pilnībā perē mātīte. Eirāzijā sastopamais čūskērglis ligzdo mežos, kas mijas ar atklātām ainavām, Latvijā pamatā mežos pie augstajiem purviem. Barojas galvenokārt ar čūskām, bet medī arī ķirzakas un reizēm abiniekus, putnus un zīdītājus.
2. mikroautobusu maršruts (Jūrmala)
Maršruts
Kauguri — Ķemeru kapi mikroautobusi kursē šādās ielās: Skolas iela, Satiksmes iela, Ventspils šoseja, Tīreļa taka.
Ķemeru kapi — Kauguri mikroautobusi kursē šādās ielās: Tīreļa taka, Ventspils šoseja, Satiksmes iela, Skolas iela.
Vēsture
Maršruts atklāts 2008. gadā. 2018. gada 12. februārī tika mainīta maršruta numerācija. Iepriekš tas bija '''14. mikroautobusu maršruts'''.
Padomju laikā un 20. gs. 90.-to gadu sākumā 2. autobusu maršruts bija īss maršruts no Slokas stacijas līdz Kauguru vidusskolai.
Aleksandrs Hellers
Aleksandrs Hellers ( -, Sanktpēterburga) bija Krievijas šaha meistars.
Biogrāfija
Ar šahu sācis nodarboties Otrā pasaules kara gados. 1944. gadā iestājies Ļeņingradas pionieru pils šaha pulciņā. 1949. gadā bijis Ļeņingradas junioru komandas līderis, kad tā uzvarējusi PSRS junioru komandu šaha čempionātā Maskavā. 1959.gadā Hellers ieņēmis otro vietu (aiz Borisa Spaska) Ļeņingradas šaha čempionātā un izpildījis PSRS sporta meistara normu. Bieži piedalījies dažādās Ļeņingradas komandu šaha sacensībās, arī pilsētas mačos ar citu pilsētu komandām. Bijis 1962. gada Latvijas šaha čempionāta dalībnieks un izcīnījis tajā 7. vietu.
Ilgus gadus strādājis par patentu ekspertu Ļeņingradas optikas rūpnīcā LOMO, kā arī bijis šaha žurnālists. Publicējies žurnālos "64", "Schachmaty v SSSR", "Šahs", kuros bijis populārs ar saviem nostāstiem par dažādiem atgadījumiem šaha turnīru laikā. Bijis arī šaha sacensību tiesnesis, un 1988. gadā Starptautiskā šaha federācija (FIDE) piešķīra viņam starptautiskā arbitra nosaukumu.
Piļori
Piļori ir ciems Dagdas novada Ezernieku pagastā. Atrodas pagasta rietumu daļā 2 km no pagasta centra Ezerniekiem, 12 km no novada centra Dagdas un 231 km no Rīgas.
Apdzīvotā vieta atrodas pie vietējā autoceļa V616 (Dagda_Andzeļi_Ezernieki), Ežezera krastā.
Voldemārs Krustiņš
Dzīvesgājums
Dzimis 1932. gada 2. augustā Pļaviņās. Mācījās Jaunpils vidusskolā, studēja Rīgas Pedagoģiskajā institūtā, vēlāk Maskavas augstākajā partijas skolā. Strādāja par Dobeles rajona laikraksta “Brīvais Darbs” redaktoru un atbildīgo sekretāru, vēlāk par laikraksta "Padomju Jaunatne" redaktoru. 1988. gadā viņš kļuva par laikraksta "Lauku Avīze" galveno redaktoru, bet 1997. gadā par SIA "Lauku avīze" valdes priekšsēdētāju. 1995. gadā Krustiņš bija viens no "Zemnieku saeimas" idejas iniciatoriem. 2001. gadā viņš pensionējās un no 2005. gada līdz 2015. gadam bija laikraksta "Latvijas Avīze" redakcijas padomes priekšsēdētājs.
Miris 2020. gada 22. jūnijā.
Vilsandi nacionālais parks
<mapframe text="Vilsandi nacionālais parks" width=290 height=290 zoom=9 > { "type": "ExternalData", "service": "geoshape", "ids": "Q977639" } Vilsandi nacionālais parks ir nacionālais parks Igaunijā, Sārema apriņķī. Tajā ietilpst Vilsandi sala un vairākas mazākas saliņas, atsevišķas Sāmsalas rietumu daļas teritorijas.
Teritorija 1997. gada 17. jūnijā tika iekļauta Rāmsaras konvencijas vietu sarakstā.
Pols Milseps
Pols Milseps (en; dzimis ) ir amerikāņu basketbolists, spēlē spēka uzbrucēja pozīcijā. 2022. gadā pārstāv Nacionālās basketbola asociācijas (NBA) klubu Filadelfijas "76ers". Četras reizes piedalījies NBA Visu Zvaigžņu spēlē.
P. Milsepa brālis Elija Milseps arī ir profesionāls basketbolists, spēlējis NBA.
Karejera
Spēlējis NCAA, kur pārstāvēja Luiziānas Tehniskās universitātes basketbola komandu "Bulldogs". Viņš ir vienīgais spēlētājs NCAA vēsturē, kas bijis sezonas labākais atlēkušo bumbu savācējs trīs gadus pēc kārtas.
2006. gada NBA draftā P. Milsepu Jūtas "Jazz" izraudzījās otrajā kārtā ar kopējo 47. kārtas numuru. Debijas sezonā viņš tika iekļauts līgas simboliskajā debitantu pirmajā izlasē.
Jūtas komandā P. Milseps nospēlēja septiņas sezonas līdz 2013. gadam, kad noslēdza līgumu ar Atlantas "Hawks", ko pēc tam pagarināja 2015. gada vasarā. Iepriekšējā sezona bija viena no labākajām "Hawks" pēdējās desmitgadēs, kad regulārajā čempionātā komanda sasniedza labāko bilanci Austrumu konferencē (60—22), bet play-off spēlēs sasniedza Austrumu finālsēriju, kur piekāpās Klīvlendas "Cavaliers" (0—4).
2017. gada vasarā P. Milseps noslēdza līgumu ar Denveras "Nuggets" un klubā pavadīja četras sezonas. 2021. gada sezonā P. Milseps noslēdza līgumu ar vienu no līgas favorītiem Bruklinas "Nets". 2022. gada februārī P. Milseps kopā ar Džeimsu Hārdenu tika aizmainīts uz Filadelfijas "76ers" pret Benu Simonsu, Setu Kariju, Andrē Dramondu un divām nākotnes drafta izvēlēm.
Zastenki (Naujenes pagasts)
Zastenki ir ciems Naujenes pagastā, Augšdaugavas novadā. Atrodas 238 km attālumā no Rīgas.
Vēveri (Apes pagasts)
Vēveri (augšzemnieku dialektā: Vieveri) ir ciems Smiltenes novada Apes pagastā. Atrodas pagasta ziemeļu daļā 3 km no pagasta centra Apes, 59 km no novada centra Smiltenes un 180 km no Rīgas.
Fabiu Koentrau
Fabiu Alešandre da Silva Koentrau (pt; dzimis ) ir profesionāls portugāļu futbolists, spēlē aizsarga pozīcijā, Portugāles izlases dalībnieks. Pašlaik (2021) pārstāv Portugāles klubu Rio Ave.
Pirms pāriešanas uz "Real" viņš spēlējis Portugāles līgas klubos. Laikā no 2007. līdz 2011. gadam bija Benfica īpašums, taču divus gadus viņš tika izīrēts citiem klubiem. Benfica sastāvā 2010. gadā tika izcīnīta uzvara Portugāles čempionātā, tāpat divas reizes tika triumfēts Portugāles kausa izcīņā.
Sasniegumi
Benfica
Real Madrid
Sporting
Čadana
Čadana (ru, tyv) ir pilsēta Krievijā, Tivas Republikā.
Pilsēta atrodas 220 km attālumā uz rietumiem no Kizilas.
Pūteles
Pūteles ir augu ģints kurvjziežu dzimtā, kas savvaļā sastopama Eiropā un Ziemeļāfrikā, vietām Āzijā.
Dažas sugas mēdz klasificēt citā ģintī — Logfia.
Sugas
Ģintī ir klasificētas sugas:
Autoceļš V550
V550 autoceļš Bērzgale—Sarkaņi—Greiškāni ir Latvijas vietējais autoceļš, kas savieno autoceļu V600 pie Bērzgales caur Sarkaņiem ar autoceļu A12 (E22) Greiškānos. Autoceļš ir 18,6 km garš, klāts ar grants segumu gandrīz visā garumā, izņemot 300 m garu posmu Greiškānos, kas ir klāts ar asfaltbetona segumu. Ceļš šķērso Rēzeknes novada Bērzgales, Lendžu un Griškānu pagastus.
Johans Gadolins
Johans Gadolins (fi, sv; dzimis, miris ) bija somu ķīmiķis, Turku Karaliskās akadēmijas profesors. 1794. gadā pirmais atklāja retzemju elementu, kas vēlāk tika nosaukts par itriju. Pētījis arī dzelzs savienojumus un ķīmiskos procesus lielā karstumā. Gadolina kolekcija un laboratorija gājusi bojā Turku lielajā ugungrēkā 1827. gadā.
Johana Gadolina vārdā nosaukts minerāls gadolinīts un ķīmiskais elements gadolīnijs.
Lašu muiža
Lašu muižas vai Veclašu jeb Tīzenhauzenu muižas kungu māja atradās Augšdaugavas novada Eglaines pagasta Lašos. Līdz 1920. gada agrārajai reformai muiža piederēja grāfu Pšezdzecku (Przeździecki) dzimtai. Līdz mūsdienām saglabājusies no sarkanajiem ķieģeļiem celtā saimniecības ēka, divu vārtu fragmenti, pils pamati un parks.
Herieta Hanta
Herieta Hanta (en; dzimusi Oksfordā) ir Lielbritānijas starptautiskā lielmeistare šahā (1997).
Lašu muiža
Vēsture
Veclašu muiža dibināta Livonijas ordeņvalsts laikā senajā sēļu Lašu pilskalnā ordeņa Dinaburgas komturejas lauksaimniecības vajadzībām. Pēc ordeņa likvidēšanas hercogs Gothards 1562. gadā muižu piešķīra bruņiniekam Oto Taubem. No 1610. līdz 1728. gadam muižā saimniekoja Fītinghofu dzimta.
Herieta Hanta
Biogrāfija
No 1989. līdz 1991. gadam piecas reizes uzvarējusi Lielbritānijas jauniešu šaha čempionātos dažādās vecuma grupās. 1991. gadā dalījusi pirmo vietu Lielbritānijas jauniešu šaha čempionātā U14 meiteņu vecuma grupā. Četras reizes uzvarējusi Lielbritānijas sieviešu šaha čempionātos (1995, 1996, 1997, 1999). No 1990. līdz 1997. gadam pārstāvējusi Lielbritāniju Eiropas un Pasaules jauniešu šaha čempionātos dažādās vecuma grupās. Lielāko panākumu guvusi 1997. gadā Žagaņā, kad uzvarējusi Pasaules jjunioru šaha čempionātā U20 vecuma grupā. 1998. gadā uzvarējusi starptautiskā sieviešu šaha turnīrā Oksfordā. 2003. gadā bijusi trešā starptautiskā sieviešu šaha turnīrā Esbjergā, bet 2004. gadā izcīnījusi trešo vietu starptautiskā sieviešu šaha turnīrā Gausdālā (Oplanne, Norvēģija).
Pārstāvējusi Angliju lielākajos komandu šaha turnīros:
Par panākumiem turnīros FIDE 1997. gadā viņai piešķīrusi starptautiskās lielmeistares (WGM) nosaukumu. 1999. gadā saņēmusi arī vīriešu starptautiskā meistara (IM) nosaukumu.
Pēc aktīvās šahistes karjeras beigām nodarbojusies ar arheoģenētikas pētījumiem Kembridžas Universitātē.
Lašu muiža
Vēsture
Viņu dēls Aleksandrs Konstantīns Pšezdzeckis (1846—1897) 19. gs. pēdējā ceturksnī lika uzcelt grandiozu muižas kungu māju neogotikas stilā. Muižas pēdējais īpašnieks bija Reinolds Pšezdzeckis (1884—1955).
Bardzruni
Apskates vietas
Ciemā saglabājušies 14-15. gadimstu baznīcas drupas un 16. gadimsta hačkari (akmeņi ar krustiem).
Iedzīvotāji
Pēc 2011. gada tautskaites datiem Bardzruni bija 361 iedzīvotāji, pārsvarā etniskie armēņi.
Jairs Kraidmans
Jairs Kraidmans (en; dzimis Haifā) ir Izraēlas starptautiskais lielmeistars šahā (1976).
Biogrāfija
1959. gadā izcīnījis 2. vietu Izraēlas šaha čempionātā. 1975. gadā bijis otrais starptautiskajā šaha turnīrā Netanjā, bet 1976. gadā uzvarējis Beerševas starptautiskajā šaha turnīrā. Par panākumiem turnīros FIDE 1964. gadā viņam piešķīrusi starptautiskā meistara (IM), bet 1976. gadā - starptautiskā lielmeistara (GM) nosaukumu. Bijis pirmais šaha lielmeistars, kas piedzimis tagadējās Izraēlas valsts teritorijā.
Sekmīgi pārstāvējis Izraēlas komandu lielākajos komandu šaha turnīros:
2004. gadā Menas Salā Izraēlas šaha komandas sastāvā uzvarējis 1. Pasaules senioru šaha komandu čempionātā.
Rēzeknes baznīcas
Rēzeknē ir šādas baznīcas:
Nefrīdijs
Nefrīdijs pilda funkciju, kas analoģiska zīdītāju nierēm. Pēc 2020. gadu klasifikācijas, visi dzīvnieki, kam ir vai nu nefrīdijs, vai nieres, pieder pie Nephrozoa kladas.
Zastenki (Mākoņkalna pagasts)
Zastenki ir ciems Mākoņkalna pagastā, Rēzeknes novadā. Atrodas 283 km attālumā no Rīgas.
Gatis Sprukts
Gatis Sprukts (dzimis ) ir latviešu hokejists, uzbrucējs. Pašlaik (2021) spēlē Latvijas čempionāta vienībā Rīgas "Olimp".
Spēlētāja karjera
No 2017. līdz 2019. gadam hokejists spēlēja Austrijā un Francijā. 2019. gada vasarā pievienojās Latvijas čempionātā spēlējošās HK Zemgale rindām, kļūstot par vienu no komandas līderiem. Novembrī tika atzīts par mēneša labāko līgas spēlētāju. Ar 52 punktiem bija visas sezonas rezultatīvākais līgas spēlētājs. Vasarā pārcēlās uz Rīgas "Olimp" komandu. 2021. gadā Sprukts Rīgas "Olimp" sastāvā kļuva par Latvijas čempionu.
Latvijas hokeja izlases sastāvā debitēja 2020. gada 6. novembra pārbaudes spēlē pret Vācijas U-23 izlasi, mačā atzīmējoties ar rezultatīvu piespēli.
Zāsmuki
Zāsmuki (cz) ir pilsēta Čehijā, Centrālčehijas apgabala Kolīnas apriņķī.
Rakstos pirmoreiz minēta 1285. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
12. armija (Krievijas Impērija)
'''Krievijas Impērijas 12. armija''' bija militārā formācija Krievijas Impērijas karaspēka sastāvā Pirmā pasaules kara laikā (1915—1918). Cīnījās Ziemeļrietumu frontē (1915. gada janvārī — augustā), tad Ziemeļu frontē (1915. gada augustā — 1918. gada sākumā) pret Vācijas Impērijas 8. armiju. 12. armijas štābs no 1915. līdz 1917. gadam atradās bijušās Bērzaines ģimnāzijas ēkā pie Cēsīm.
Austrālijas administratīvais iedalījums
Austrālijas administratīvo iedalījumu veido 6 štati, 3 federālās teritorijas un 7 ārējās teritorijas. Štati un Ziemeļu teritorija sīkāk iedalās 561 vietējās pašvaldībās. Austrālijas kontinentālā daļa sastāv no 6 federālajiem štatiem (ieskaitot Tasmaniju, kas atrodas uz salas netālu no kontinenta) un trīs federālajām teritorijām (ieskaitot anomālo Džervisa līča teritoriju). Pēc platības Austrālija ir sestā lielākā valsts pasaulē. Bez tam, Austrālijai ir arī 7 salu teritorijas, kas pazīstamas kā ārējās teritorijas. Piecas no ārējām teritorijām ir apdzīvotas, savukārt pārējās divas ārējās teritorijas ir bez iedzīvotājiem. Kopumā ārējās teritorijās lielākoties uzturas zinātnieki. Pēc platības Austrālijas lielākā teritoriālā iedalījuma vienība ir Austrālijas Antarktiskā Teritorija (5 896 500 km²), bet mazākā — Koraļļu Jūras Salas (10 km²). Pēc iedzīvotāju skaita vislielākā administratīvā teritorija ir Jaundienvidvelsa (7 272 800 iedzīvotāji), bet vismazāk ir Ašmora un Kartjē salās un Hērda Sala un Makdonalda Salās (0 iedzīvotāji).
12. armija (Krievijas Impērija)
Atkāpšanās no Latvijas
Pēc Februāra revolūcijas izveidojās 12. armijas kareivju deputātu padomes izpildkomiteja (Iskosols), kurā sākumā dominēja menševiki un eseri. Vācu karaspēka Rīgas operācija laikā no 1917. gada 1. līdz 6. septembrim 12. armijā bija 161 000 karavīru, tomēr tā nespēja nopietni pretoties uzbrukumam. 2. latviešu strēlnieku brigādes karavīri aizsardzības kaujā pie Mazās Juglas spēja novērst 12. armijas iekļūšanu aplenkumā.
1917. gada septembrī 12. armijas štābu pārcēla uz Valku. Operācijas "Dūres sitiens" laikā Vācijas 8. armija 1918. gada 22. februārī uzbruka Valkai, armija haotiski atkāpās, vienīgi 25. februārī pie Pleskavas 2. Rīgas latviešu strēlnieku pulka karavīri Jura Aploka vadībā un jauniesauktie sarkanarmieši nesekmīgi mēģināja apturēt uzbrukumu. 1918. gada 3. martā Padomju Krievijas valdība bija spiesta parakstīt Brestļitovskas miera līgumu, kas paģērēja Krievijas bruņoto spēku, arī 12. armijas, pilnīgu demobilizāciju.
Zastennije Kuseņi
Zastennije Kuseņi ir ciems Augšdaugavas novada Ambeļu pagastā. Atrodas 235 km attālumā no Rīgas.
Akdovuraka
Akdovuraka (ru) ir pilsēta Krievijā, Tivas Republikā.
Pilsēta atrodas 309 km attālumā no Kizilas. Tā ir Tivas rietumu ekonomiskais centrs.
Muciņu burbuļgliemeži
Muciņu burbuļgliemeži (Acteocina) ir sīku jūras gliemežu ģints Cephalaspidea kārtā. Ģinti aprakstīja britu zoologs Džons Edvards Grejs 1847. gadā.
Sistemātika
Ģintī tiek iekļautas šādas sugas :
Pontogi
Pontogi ir ciems Dagdas novada Ezernieku pagastā. Atrodas pagasta austrumu daļā 4 km no pagasta centra Ezerniekiem, 14 km no novada centra Dagdas un 237 km no Rīgas.
Apdzīvotā vieta atrodas pie reģionālā autoceļa P52 (Ploski_Zilupe_Šķaune_Ezernieki).
Ciema teritorijā atrodas vietējās nozīmes arheoloģijas piemineklis - Pontagu senkapi.
Klučborkas apriņķis
Klučborkas apriņķis ir apriņķis Polijā, Opoles vojevodistē. Robežojas ar Opoles vojevodistes Olesno, Opoles un Namislovas apriņķiem, Lielpolijas vojevodistes Kempno apriņķi, kā arī Lodzas vojevodistes Verušovas apriņķi.
Panseksualitāte
Panseksualitāte ir seksuālās tieksmes, romantisku vai emocionālu jūtu izpausme pret visu dzimumu un dzimšu pārstāvjiem. Pašidentificēti panseksuāli cilvēki uzskata panseksualitāti par seksuālu orientāciju, apgalvojot, ka dzimte un dzimums ir nesvarīgi aspekti, nosakot, vai viņi izjutīs seksuālo tieksmi pret citiem.
Panseksualitāte noraida dzimšu binaritāti, „uzskatu par divām dzimtēm vai noteiktu seksuālo orientāciju”, jo panseksuāļi ir atvērti attiecībām ar cilvēkiem, kas pilnībā neidentificējas kā vīrietis vai sieviete.
Piedēklis „pan-” cēlies no grieķu valodas un nozīmē „visi” vai „katrs”.
Kaļamība
Kaļamība ir metāla spēja ļauties apstrādei ar spiedienu, pieņemt jaunu formu siltuma vai spiedes iedarbībā neplaisājoties. Metāla kaļamību var ievērot temperatūrā, kas ir zemāka par tā kušanas temperatūru. Paaugstinoties temperatūrai, metālu deformēšanās spēja palielinās, jo pavājinās metālu atomu saistība. Noteiktā temperatūrā kaļamība sasniedz maksimumu, un paaugstinot temperatūru, metālu novājina oksīdu veidošanās kristāla iekšienē, kas padara metālu trauslu.
Laba kaļamība ir tēraudam sakarsētā stāvoklī, bet čugunam šī īpašība piemīt mazākā mērā, jo čuguns ir trausls. Vēl laba kaļamība piemīt misiņa un alumīnija sakausējumam.
Velmējamība
Velmējamība ir metālu spēja deformēties nepārtraukta spiediena iedarbībā. Viena metāla īpašības un to maiņa kalšanas un velmēšanas procesā ir līdzīgas, tāpēc arī pazīstamāko metālu kaļamību un velmējamību iespējams attēlot ar vienu un to pašu rindu.
Kumbrupe
Kumbrupe ir Ventas labā krasta pieteka Kuldīgas novadā.
Tek rietumu virzienā. Ietek Ventā pie Kumbru mājām. Pie ietekas Ventā Kumbrupi šķērso valsts autoceļš V1278 (Ciecere–Ikaiši–Vārme).
Aņisims Rekaševs
Aņisims Rekaševs (1859—1955) bija Ludzas ārsts.
Dzīvesgājums
1859. gada 17. februārī Gomeļā. Studēja medicīnu, 1883. gadā ieguva Maskavas Universitātes ārsta diplomu. Strādāja par Ludzas apriņķa lauku iecirkņa ārstu (1884—1891), tad par Ludzas pilsētas iecirkņa ārstu, kopā ar feldšeri Jēkabu Strodu vadīja Ludzas slimnīcu. Vēlāk kļuva par Ludzas apriņķa ārstu un Vitebskas guberņas vecāko ārstu (1891—1918). 1934. gadā Aņisims Rekaševs pensionējās, tomēr atgriezās darbā un pēc Otrā pasaules kara 1945. gadā iecelts par Ludzas apriņķa slimnīcas vadītāju. Miris 1955. gada 17. oktobrī Ludzā, apbedīts Ludzas pilsētas kapos.
1988. gadā Majakovska ielu Ludzā pārdēvēja par Rekaševa ielu.
Fakts (ierakstu producents)
Fakts (īstajā vārdā Jānis Šmēdiņš) ir Latvijas hiphopa mūzikas izpildītājs (reperis) un producents no Jelgavas. Dzimis 1989. gada 31. decembrī.
Radošā darbība
Savas radošās karjeras laikā sadarbojies, producējis un miksējis dziesmas tādiem mūziķiem un mūziķu projektiem kā Gacho, MESA, Reiks, Agnese Rakovska, Triana Park, Pēteris Upelnieks, Dvīnes, Singapūras Satīns u.c.
Hinneja
Hinneja (no) vai Īnnasuolu (se) ir sala Norvēģu jūrā, Norvēģijas ziemeļrietumu piekrastē, Norvēģijas ceturtā lielākā un kontinentālās daļas lielākā sala. Dažkārt tiek pieskaitīta gan Lofotu, gan Vesterolu salu grupām, kas atrodas dienvidrietumos un ziemeļrietumos no Hinnejas. Reljefs kalnains, ainavā dominē mežatundra un kalnu tundra. Krastu stipri izroboti, daudz līču un pussalu, piekrastē daudz mazāku saliņu un klinšu. Administratīvi salas austrumu daļa ietilpst Trumses un Finnmarkas filkē, rietumu — Nūrlannē. Lielākā apdzīvotā vieta ir Harstades pilsētiņa salas ziemeļaustrumu galā. Ar kontinentu salu savieno autoceļs.
Hradeckrāloves apgabals
Hradeckrāloves apgabals ir viens no Čehijas apgabaliem valsts ziemeļos. Tas robežojas ar Pardubices apgabalu dienvidos, Centrālčehijas apgabalu rietumos, Liberecas apgabalu ziemeļrietumos, kā arī Poliju ziemeļaustrumos.
Apgabalā 5 apriņķi - Hradeckrāloves apriņķis, Jičīnas apriņķis, Nāhodas apriņķis, Rihlovas pie Knežnas apriņķis, Trutnovas apriņķis.
Lielākās pilsētas - Hradeckrālove (92 742), Trutnova (30 372), Nāhoda (19 979), Jičīna (16 577), Dvūrkrālove pie Labas (15 594), Vrhlabí (12 461), Jaromerža (12 433), Rihlova pie Knežnas (10 998).
Apriņķī atrodas daļa no Čehijas Paradīzes novada, Andršpahas-Teplices un Prahovas klintis, kā arī Kostas pils. Starptautiski pazīstams ir klavieru ražošanas uzņēmums Petrof, kas atrodas Hradeckrālovē.
Mareks Zuntners
Mareks Zuntners (dzimis 1983. gada 13. februārī) ir bijušais latviešu futbolists, pēc sportista karjeras beigām — treneris. Savas futbolista karjeras laikā spēlējis Latvijas, Lietuvas, Spānijas, Vācijas un Azerbaidžānas klubos. Bijis Latvijas izlases trenera Miksu Pātelainena asistents. Pazīstams ar savu ekstravaganto personību, kurš nebaidās parādīt, kāds viņš ir un, ko domā.
Trenera karjera
Pēc Liepājas metalurga bankrota 2013. gadā, Liepāja bija palikusi bez futbola komandas, kā rezultātā 2014. gadā tika dibināts FK Liepāja. Par kluba prezidentu kļuva Māris Verpakovskis, par galveno treneri — Viktors Dobrecovs, bet par viņa asistentu — Mareks Zuntners. Komandas debija notika 2014. gada 21. martā, kad tika izcīnīta uzvara ar rezultātu 2:1 pret Metta/LU. Savu pirmo sezonu komanda noslēdza 4. vietā.
2015. gadā FK Liepāja komandu turpināja vadīt Dobrecovs un viņa asistents arī bija Zuntners. Šajā sezonā komanda kļuva par valsts čempioniem.
2016. gada sezonā komandu turpināja vadīt V. Dobrecovs ar M. Zuntneru kā asistentu. Pēc sezonas beigām Dobrecovs atstāja galvenā trenera amatu.
Pēc V. Dobrecova aiziešanas no komandas galvenā trenera amata, par tās galvono treneri kļuva gruzīnu treneris Tamazs Pertija ar Mareku Zuntneru kā viņa asistentu. Pirms 2017. gada sezonas sākuma Zuntners kopā ar Pertiju devās uz Āfriku, meklējot komandai jaunus papildinājumus.
2018. gada sezonu komanda sāka ar Pertiju kā galveno treneri un Zuntneru kā viņa asistentu. Šā gada jūlijā T. Pertija atstāja galvenā trenera amatu un M. Zuntners kļuva par pagaidu treneri. Vēlāk augustā par komandas galveno treneri kļuva argentīnietis Dario Aurelio, taču viņam nebija Eiropā derīga trenera licence un viņš nedrīkstēja komandu vadīt, atrodoties uz komandas soliņa. Drīz vien viņš komandu pameta, jo neizdevās uzsākt pilnvērtīgu sadarbību. Tikmēr klātienē komandu vadīja Mareks Zuntners. Septembrī par komandas galveno treneri kļuva skotu speciālists Gordons Jangs, kurš tobrīd bija Latvijas izlases galvenā trenera Miksu Pātelainena asistents. Arī M. Zuntners tobrīd bija Pātelainena asistents un pēc tam Liepājas komandā kļuva par Janga asistentu.
2019. gada sezonu FK Liepāja iesāka Gordona Janga vadībā un Mareks Zuntners bija viņa asistents. Šā gada aprīlī Jangs atstāja savu amatu un atkal par pagaidu treneri kļuva Zuntners. Neilgi pēc tam 1. maijā par kluba galveno treneri kļuva Aleksandrs Starkovs un par viņa asistentu — Zuntners. Septembrī Starkovs amatu atstāja un par galvenā trenera vietas izpildītāju kļuva M. Zuntners.
Privātā dzīve
Mareka tēvs Jānis Zuntners arī savulaik ir bijis futbolists. Viņa māsa Marika Zuntnere-Torres ir precējusies ar FK Liepāja un Latvijas futbola izlases spēlētāju Kristianu Damianu Toresu.
Zastinski
Zastinski ir ciems Malnavas pagastā, Kārsavas novadā. Atrodas 281 km attālumā no Rīgas.
Apdzīvotā vieta atrodas pie autoceļa P49.
Ngujena Thi Thaņ Ana
Biogrāfija
2010. gadā uzvarējusi ASEAN valstu šaha čempionātā sievietēm. 2013. gadā uzvarējusi Dienvidaustrumāzijas zonas šaha turnīrā sievietēm.
Piedalījusies Pasaules šaha čempionātos sievietēm pēc izslēgšanas sistēmas:
Pārstāvējusi Vjetnamu lielākajos komandu šaha turnīros:
Par panākumiem turnīros FIDE 2005. gadā viņai piešķīrusi starptautiskās lielmeistares (WGM) nosaukumu.
Senžons Pērss
Senžons Pērss (fr, īstajā vārdā Aleksiss Ležē (fr); dzimis, miris ) bija franču dzejnieks un diplomāts. 1960. gada Nobela prēmijas literatūrā laureāts.
Dzimis Gvadelupā, advokāta ģimenē. 1899. gadā ģimene atgriezās Francijā un apmetās Po. Studējis Bordo Universitātē. 1904. gadā iedraudzējās ar dzejnieku Frānsisu Žammu, vēlāk iepazinās ar Polu Klodelu, Odilonu Redonu, Valerī Larbo, Andrē Židu. 1911. gadā izdeva pirmo dzejoļu krājumu.
Diplomātiskajā dienestā no 1911. gada. No 1916. līdz 1921. gadam - franču vēstniecības Pekinā darbinieks. No 1921. gada - Aristīda Briāna palīgs. Parīzē darbojās Pola Valerī un Andrē Žida aprindās, bija pazīstams ar Igoru Stravinski, Nadju Bulanžē un Les Six. 1924. gadā pirmoreiz izmantoja pseidonīmu "Senžons Pērss".
No 1933. līdz 1940. gadam bija Francijas ārlietu ministrijas ģenerālsekretārs. 1938. gadā piedalījās Minhenes konferencē, tomēr iestājās pret Vācijas prasībām. Pēc Francijas sakāves tika atcelts no amata un devās uz ASV, kur strādāja Kongresa bibliotēkā. Arī pēc kara lielu daļu laika pavadīja ASV.
267. Rēznas policijas bataljons
267. Rēznas policijas bataljons (de) bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza Kurzemes cietoksnī 1945. gada 8. maijā.
Izveidošana
267. Rēznas bataljonu saformēja 1942. gada martā Krāslavā no Latgales reģiona brīvprātīgajiem kā 17-E kārtības dienesta bataljonu, taču jau 18. maijā, vēl pirms dienesta gaitu uzsākšanas, tas tika pārdēvēts par 267. Rēznas policijas bataljonu. Apmācības noritēja Krāslavā un tām noslēdzoties bataljonā bija 12 virsnieki, 43 instruktori un 409 kareivji, bruņojumā 429 šautenes, 27 patšautenes un 12 ložmetēji, komandējošais sastāvs bija:
Bataljona komandieris — pulkvežleitnants Nikolajs Bebris
Dienesta gaitas
Jau apmācību laikā bataljons pildīja sardžu funkcijas Krāslavā, 1942. gada septembrī to iesaistīja ar izpletņiem nomesto padomju sabotieru apkarošanā. 14. novembrī bataljonu nosūtīja uz Bežaņicu rajonu nomainīt 16. Zemgales bataljonu, nomaiņa sākās 7. decembrī, 267. bataljonam pārņemot partizānu apkarošanas funkcijas Novosokoļņiku rajonā. 1943. gada 25. februārī pulkvežleitnants Bebris pārgāja uz jaunveidojamo 34. ieroču SS grenadieru pulku un bataljona vadību uzņēmās 3. rotas komandieris kapteinis Pļavenieks. No 1943. gada februāra sākuma līdz 23. martam bataljons izcīnīja aizsardzības kaujas Novosokoļņiku pozīcijās 35. vācu SS policijas divīzijas 89. grenadieru pulka un 34. vācu kājnieku divīzijas 109. pulka pakļautībā, ciešot ievērojamus zaudējumus.
Pēc atiešanas no frontes bataljons pildīja dzelzceļa sardzes pienākumus Novosokoļņiku rajonā līdz 1944. gada jūlijam, kas, līdz ar vispārēju atkāpšanos, arī 267. bataljons pārvietojās rietumu virzienā. Īslaicīgi pildīja partizānu apkarošanas pienākumus Sebežas rajonā un 14. jūlijā bataljons atgriezās Latvijas teritorijā, kur tika nosūtīts uz Viesīti, tur tas nonāca 27. jūlijā. Septembra sākumā bataljonu novietoja frontē pie Lielupes ap 5 km uz austrumiem no Jelgavas, bet septembra beigās pārcēla uz Džūkstes apkaimi. 27. oktobrī bataljonu nodeva Ventspils komandanta rīcībā, kas to izmantoja krasta apsardzības vajadzībām Užavas apkaimē, 1945. gada martā bataljons bija 2 rotu sastāvā, tajā bija 250 vīri, to skaitā 8 virsnieki, komandējošais sastāvs bija:
Krasta apsardzes pienākumus bataljons pildīja līdz Vācijas kapitulācijai 1945. gada 8. maijā.
Pjetro Mennea
Pjetro Paolo Mennea (it; dzimis, miris ) bija itāliešu vieglatlēts, sprinteris un bijušais pasaules rekordists 200 m distancē. Pēc sportista karjeras beigām — politiķis.
Biogrāfija
Vieglatlēta karjeras laikā skrējis sprintu — 100 m un 200 m distances. Piedalījies piecās Olimpiskajās spēlēs. 1972. gadā Minhenē izcīnīja bronzu 200 m distancē, kā arī 8. vietu 4×100 m stafetē Itālijas komandas sastāvā. 1976. gadā Monreālā 200 m distancē ieņēma 4. vietu, 4×100 m stafetē — 6. vietu. 1980. gadā Maskavā kļuva par čempionu 200 m distancē, 100 m distancē sasniedza pusfinālu, tāpat bronzu izcīnīja 4×100 m stafetē. 1984. gadā Losandželosā augstāko panākumu guva 4×100 m stafetē, kur Itālijas izlases sastāvā ieņēma 4. vietu, 4×400 m stafetē — 5. vietu, savukārt individuālajā 200 m distancē izcīnīja 7. vietu. 1988. gadā Seulā nepārvarēja priekšsacīkšu barjeru 200 m distancē. Tāpat izcīnījis sudrabu un bronzu Pasaules čempionātā, 3 zeltus, 2 sudrabus un 1 bronzu Eiropas čempionātā.
1979. gada Universiādē uzstādīja jaunu Pasaules rekordu 200 m distancē — 19,72 s. Tas šajā statusā noturējās gandrīz 17 gadus, līdz 1996. gadā to laboja Maikls Džonsons.
Pēc sportista karjeras beigām strādājis par juristu un sporta aģentu, pievērsies politikai, bijis Eiropas Parlamenta deputāts laikā no 1999. līdz 2004. gadam, pārstāvējis I Democratici partiju.
Miris.
Klīnovecs
Klīnovecs (cz) ir Rūdu kalnu augstākā virsotne Čehijas ziemeļrietumos, pie Vācijas robežas.
Kapujta
Kapujta (hy, ) ir ciems Armēnijas Vajocdzoras marzē. Atrodas reģiona dienvidu daļā netālu no Azerbaidžānas robežas. Attālums līdz reģiona galvaspilsētai Jehegnadzorai ir 27 kilometri.
Benedeto Kroče
Benedeto Kroče (it; dzimis, miris ) bija itāļu filozofs, vēsturnieks un politiķis, redzams liberālisma ideologs.
Kapujta
Iedzīvotāji
Pēc 2011. gada tautskaites datiem Kapujtā bija 23 iedzīvotāji, pārsvarā etniskie armēņi.
Zatišje (Kalniešu pagasts)
Zatišje ir ciems Kalniešu pagastā, Krāslavas novadā. Atrodas 285 km attālumā no Rīgas.
Dani Minoga
Dani Minoga (en; dzimusi ) ir austrāliešu dziedātāja, dziesmu autore, aktrise, TV personība, modes dizainere un modele.
Benedeto Kroče
Dzimis Abruco zemes īpašnieku ģimenē. Kad 1883. gadā zemestrīcē gāja bojā ģimene, pārcēlās pie radiniekiem uz Neapoli. Neapoles Universitātē studēja tieslietas, tomēr studijas nepabeidza. 1886. gadā Neapolē iegādājās māju, kurā bija dzīvojis filozofs Džambatista Viko un nelieliem pārtraukumiem nodzīvoja Neapolē līdz mūža beigām. Iesākumā ieinteresējās par marksismu, tomēr drīz kļuva par tā kritiķi, kaut arī bija personīgi pazīstams ar Antonio Gramši. Kopā ar domubiedru Džovanni Džentili 1903. gadā nodibināja žurnālu La Critica, kurā turpmākajos gados (41 gadu) publicēja vairumu no saviem darbiem. Kad Džentile pieslējās fašisma kustībai, Kroče sarāva saites ar viņu un kļuva par redzamu fašisma kritiķi, tostarp 1925. gadā sacerot un publicējot "Antifašistisko intelektuāļu manifestu" (Manifesto degli intellettuali antifascisti). Pēc Otrā pasaules kara Kroče tika uzlūkots par vienu no liberālā antifašisma līderiem, kļuva par Itālijas Satversmes sapulces deputātu un senatoru, tomēr attiecās ieņemt Itālijas pagaidu prezidenta amatu, bet 1947. gadā atgāja no politikas.
Dani Minoga
Viņa kļuva slavena 1980. gadu sākumā, kad piedalījās Young Talent Time un ziepju operā Home and Away. Taču 1990. gadu sākumā viņa pievērsās mūziķes karjerai. D. Minoga guva panākumus ar singliem Love and Kisses un This Is It. 2001. gadā viņa izdeva singlu Who Do You Love Now?, kas ir viens no viņas veiksmīgākajiem ierakstiem un panākumus guva pēc tam izdotais albums Neon Nights.
Viņa ir mūziķes Kailijas Minogas jaunākā māsa.
Poliseksualitāte
Poliseksualitāte ir seksuālās tieksmes izjušana pret vairākām dzimtēm un/vai dzimumiem. Poliseksualitāti nedrīkst jaukt ar poliamoriju vai panseksualitāti. Poliseksuāla persona ir kāds, kas „identificējas vai tiek raksturots ar dažādām seksuālajām orientācijām.” Poliseksuālisms ir seksuālā identitāte, „kurai pieder cilvēki, kas uzskata, ka termins biseksuāls iemieso dzimšu dihotomiju, kas ir par pamatu atšķirībai starp heteroseksualitāti un homoseksualitāti, netieši norādot, ka biseksualitāte nav nekas vairāk par šo dzimšu un seksuālo dihotomiju krustojumu.
Virzieni un kulturālās perspektīvas
Poliseksualitāte atšķiras no poliamorijas, kas ir vēlme būt attiecībās ar vairākiem cilvēkiem vienlaicīgi, un no panseksualitātes, kas ir seksuālo tieksmju izjušana pret visām dzimtēm un dzimumiem. Poliseksualitāte ietver daudzas, bet ne obligāti visas seksuālās orientācijas.
Poliseksualitāte ir pašidentificējošs termins, kas ir nedaudz neskaidrs, jo eksistē ļoti dažādi cilvēki, kas sevi identificē ar šo terminu.
Poliseksuālā identitāte ir saistīta ar dzimšu identitāti, un to izmanto cilvēki, kas neidentificējas dzimšu binaritātē. Cilvēkus, kas identificējas kā poliseksuāli, var piesaistīt transvestīti, trešā dzimuma pārstāvji, kvīri, kā arī interseksuāļi. Tomēr poliseksualitāte neattiecas tikai uz nebinārajiem dzimumiem/dzimtēm. Cilvēkus, kas identificējas kā poliseksuāli, var saistīt viens vai abi binārie dzimumi/dzimtes.
Reliģija
Saistība starp reliģiju un seksualitāti atšķiras katrā ticībā. Dažas ticības noliedz poliseksualitāti, bet citas to atļauj. Lielākās monoteiskās reliģijas aizliedz poliseksualitāti.
Severobaikaļska
Severobaikaļska (ru, bua) ir pilsēta Krievijā, Burjatijas Republikā.
Islams Slimani
Islams Slimani (ar, dzimis ) ir Alžīrijas futbolists, spēlē uzbrucēja pozīcijā, Alžīrijas futbola izlases dalībnieks. Kopš 2023. gada Slimani pārstāv Beļģijas Pro līgas komandu RSC Anderlecht.
Sasniegumi
Sporting CP
Alžīrijas izlase
Individuāli
Posova
Posova ir ciems Dagdas novada Ķepovas pagastā. Atrodas pagasta dienvidu daļā 6 km no pagasta centra Neikšāniem, 19 km no novada centra Dagdas un 249 km no Rīgas.
Apdzīvotā vieta atrodas pie vietējā autoceļa V606 (Dagda_Asūne_Vorzova).
Ciema teritorijā atrodas vietējās nozīmes arheoloģiskais piemineklis - Posovas senkapi (Kapu kalniņš).
Šimons Kagans
Šimons Kagans (he; en; dzimis Telavivā) ir Izraēlas starptautiskais meistars šahā (1969).
Biogrāfija
Divas reizes uzvarējis Izraēlas šaha čempionātā (1967, 1970). Regulāri piedalījies starptautiskajos šaha turnīros Netanjā: 1968. gadā dalījis 4.-5. vietu (uzvarēja Roberts Fišers), 1969. gadā dalījis 9.-10. vietu (uzvarēja Semjuels Reševskis), 1971. gadā ieņēmis 9. vietu (uzvarēja Ļubomirs Kavaleks un Bruno Parma). Par panākumiem turnīros FIDE 1969. gadā Kaganam piešķīrusi starptautiskā meistara (IM) nosaukumu.
Sekmīgi pārstāvējis Izraēlas komandu lielākajos komandu šaha turnīros:
Divas reizes piedalījies Pasaules šaha čempiona izcīņas cikla starpzonu turnīros un abos dalījis 17.-18. vietu: 1973. gadā un 1979. gadā.
Bičina
Bičina, vēsturiski arī Pičene , ir pilsēta Polijas dienvidos, Opoles vojevodistē. Ap pilsētu saglabājušies viduslaiku aizsardzības mūri.
Vēsturiski Silēzijas robežpilsēta. 1588. gada 24. janvārī pie Bičinas Polijas mantojuma kara laikā notika izšķirošā Bičinas kauja, kurā Jana Zamojska vadībā uzvarēja Sigismunda III karaspēks. 18. gadsimtā Austrijas mantojuma kara rezultātā pilsēta iekļāvās Prūsijā. Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, tā tika piešķirta Polijai.
Vācu matemātiķa Martīna Vilhelma Kutas (Martin Wilhelm Kutta, 1867 – 1944) dzimtā pilsēta.
Zbedas
Zbedas ir ciems Rušonas pagastā, Riebiņu novadā. Atrodas 222 km attālumā no Rīgas.
Ciema apkārtnē atrodas Dzalbu ezers.
Vanuatu administratīvais iedalījums
Vanuatu administratīvo iedalījumu veido 6 provinces. Šāds administratīvais iedalījums pastāv kopš 1994. gada. Provinču nosaukumi veidojušies no salu pirmajiem burtiem angļu valodā.
Parazītisms
Parazītisms ir starpsugu mijiedarbības veids, kad viena suga (parazīts), izmanto citas sugas (tā saucamā saimnieka) resursus. To uzskata par vienu no simbiozes formām. Atšķirībā no citām simbiozes formām, no parazītisma saimniekorganisms negūst nekādu labumu.
Zinātni, kura pēta parazītus un to mijiedarbību ar saimniekorganismiem, sauc par parazitoloģiju.
Vorens Hoburgs
Vorens Vudro "Vudijs" Hoburgs (Warren Woodrow "Woody" Hoburg; dzimis ) ir NASA astronauts, inženieris, doktors.
Biogrāfija
Vorens Hoburgs piedzima Pensilvānijas štata Pitsburgā Džima un Pegijas Hoburgu ģimenē.
2008. gadā Masačūsetsas Tehnoloģiju institūtā Vorens Hoburgs ieguva zinātņu bakalaura grādu aeronautikā un astronautikā. 2011. gadā viņš Kalifornijas Universitātē (Bērkli) ieguva zinātņu maģistra grādu elektrotehnikā un datorzinātnēs, kam sekoja doktora grāds 2013. gadā
No 2013. līdz 2014. gadam Hoburgs strādāja Boeing komerciālo lidmašīnu nodaļā, izstrādājot programmatūru kompozītmateriālu ražošanai. No 2014. gada augusta viņš bija Masačūsetsas Tehnoloģiju institūta pasniedzējs, lasīja lekcijas par lidojumu dinamiku un gaisa kuģu inženieriju, kā arī vadīja pētnieku grupu, kas izstrādāja Python pakotni GPRit ģeometriskajai programmēšanai.
2017. gadā Vorens Hoburgs pieteicās NASA astronautu kandidātu konkursam. 7. jūnijā viņu uzņēma 22. astronautu vienībā. 2020. gada 10. janvārī Hoburgam tika piešķirta astronauta kvalifikācija. 9. decembrī viņu iekļāva Artemis Team grupā, kas gatavojās lidojumiem uz Mēnesi. 2021. gada 16. decembrī NASA paziņoja, ka Hoburgs ir iekļauts kosmosa kuģa SpaceX Crew-6 pamatapkalpē.
Vorena Hoburga pirmais kosmiskais lidojums sākās 2023. gada 2. martā, esot kosmosa kuģa SpaceX Crew-6 pilotam, dodoties uz Starptautisko kosmosa staciju.
Kosmisko lidojumu kopsavilkums:
1175. gads
1175. gads bija gads, kas pēc Jūlija kalendāra sākās trešdienā.
Oriols Romeu
Savu karjeru Romeu iesāka FC Barcelona, kur gan viņš pārsvarā spēlēja rezerves komandā. 2011. gadā viņš pievienojās Anglijas komandai Chelsea. Savā pirmajā sezonā Romeu ar Chelsea komandu ieguva FA kausa un UEFA Čempionu līgas trofeju. Vēlāk pavadījis īrē Valencia un VfB Stuttgart komandās, līdz 2015. gadā pievienojās Southampton.
2023. gada 19. jūlijā Romeu atgriezās savā bijušajā klubā FC Barcelona, ​​noslēdzot trīs gadu līgumu.
Spānijas futbola izlasi pārstāvējis 2012. gada vasaras olimpiskajās spēlēs.
Sasniegumi
Bercelona
Chelsea
Southampton
Individuālie sasniegumi
Heilija Dafa
Heilija Dafa (en; dzimusi ) ir amerikāņu dziedātāja, dziesmu autore, aktrise.
Viņa ir pazīstama ar lomu seriālos 7th Heaven, Love Takes Wing un tā turpinājumā Love Finds a Home. 2005. gadā viņa saņēma Teen Choice Awards par lomu filmā Napoleon Dynamite. H. Dafa sarakstījusi mūziku vairākām viņas māsas dziesmām.
Viņa ir mūziķes Hilarijas Dafas vecākā māsa.
Kenets Farīds
Kenets Bernards Farīds Lūiss (en; dzimis ) ir amerikāņu basketbolists, spēlē spēka uzbrucēja pozīcijā. Pašlaik (2014) pārstāv NBA klubu Denveras "Nuggets".
Spēlējis NCAA, kur pārstāvēja Morhedas štata universitātes basketbola komandu "Eagles". 2011. gada NBA draftā Farīdu Denveras "Nuggets" izraudzījās pirmajā kārtā ar kopējo 22. kārtas numuru. Debijas sezonā viņš tika iekļauts līgas simboliskajā debitantu pirmajā izlasē.
Žozefs Kastilioni
Žozefs Kastilioni (fr; dzimis, miris ) bija franču vingrotājs, startējis 1900. gada un 1908. gada vasaras olimpiskajās spēlēs.
Viņš 1900. gada vasaras olimpiskajās spēlēs Parīzē startēja vingrošanas individuālajā daudzcīņā. Šajā disciplīnā viņš ieguva 267 punktus, izcīnīja dalīto 15. vietu kopā ar savu tautieti Bollē. Savukārt 1908. gada vasaras olimpiskajās spēlēs Londonā viņš arī startēja vingrošanas individuālajā daudzcīņā. Šajā reizē viņš izcīnīja 20. vietu ar 227 punktiem.
1907. gada pasaules čempionātā sporta vingrošanā Prāgā viņš bija viens no Francijas komandas pārstāvjiem, kuri čempionātā izcīnīja zelta medaļu. Nākamajā pasaules čempionātā 1909. gadā viņa pārstāvētā Francijas komanda izcīnīja sudraba medaļu.
Shinkansen
Shinkansen (ja, — ‘Jaunā maģistrālā līnija’) ir ātrvilcienu sistēma Japānā, kas savieno Japānas galvaspilsētu Tokiju ar citiem valsts reģioniem. Kopš 1987. gada Shinkansen operators ir Jeiāru Gurūpu (Japānas Dzelzceļa grupa, JR Group). Pirmo ātrvilcienu līniju atklāja starp Tokiju un Osaku, gatavojoties Tokijas olimpiskajām spēlēm. Tā bija arī pirmā ātrvilcienu līnija pasaulē. Tikai 1981. gadā Francijā tika izveidota nākamā ātrvilcienu sistēma — Train à Grande Vitesse. 2020. gadā Shinkansen līniju kopgarums sasniedza 2765 km.
Vecpils (Kazdangas pagasts)
Apdzīvotā vieta atrodas netālu no autoceļa P117, blakus Krauzes dīķis.
Harju JK Laagri
Harju JK ir Igaunijas futbola klubs no Lāgri, kas pašlaik spēlē Igaunijas Meistarlīgā.
Zeiles
Zeiles ir ciems Aizkalnes pagastā, Preiļu novadā. Atrodas 218 km attālumā no Rīgas.
Alīne Rotere-Fokene
Alīne Rotere-Fokene (de; dzimusi Fokene (Focken) ) ir vācu brīvā stila cīkstone, 2020. gada vasaras olimpisko spēļu čempione, 2016. gada vasaras olimpisko spēļu dalībniece, 2014. gada pasaules čempione, Eiropas spēļu, Pasaules un Eiropas čempionātu medaļniece.
Biogrāfija
Alīne Fokene dzimusi 1991. gadā Krēfeldē, cīkstoņu ģimenē. Ar cīņas sportu viņa sāka nodarboties 1996. gadā sava tēva Hansa-Georga Fokena vadībā. 2010. gadā viņa kļuva par Eiropas junioru čempioni, kā arī izcīnīja bronzas medaļu pasaules junioru čempionātā. 2011. gada pasaules junioru čempionātā viņa kļuva par sudraba medaļnieci. 2012. gadā viņa ieguva Vācijas Grand Prix sudraba medaļu. 2013. gadā viņa izcīnīja Eiropas čempionāta bronzas medaļu. 2014. gadā viņa uzvarēja pasaules čempionātā. Pusfinālā viņa pieveica bronzas medaļnieci latvieti Lauru Skujiņu un finālā japānieti Saru Dosjo. 2015. gadā viņa ieguva bronzu 1. Eiropas spēlēs Baku.
2016. gada olimpiskajās spēlēs Riodežaneiro Fokene ceturtdaļfinālā zaudēja zviedrietei Jennijai Fransonei un ierindojās 9. vietā.
2019. gada Eiropas čempionātā Bukarestē svara kategorijā līdz 76 kg viņa ieguva bronzas medaļu. 2019. gada pasaules čempionātā Kazahstānā svara kategorijā līdz 76 kg Alīne izcīnīja bronzas medaļu un ieguva olimpisko licenci savas valsts olimpiskajai komitejai.
2020. gada februārī kontinenta čempionātā Itālijas galvaspilsētā Romā svara kategorijā līdz 76 kg Alīne cīņā par bronzas medaļu pieveica franču cīkstoni un izcīnīja Eiropas čempionāta bronzas medaļu.
2021. gada augustā olimpiskajās spēlēs Tokijā viņa finālā pieveica amerikāņu sportisti Adelīnu Greju un kļuva par olimpisko čempioni.
Marks Kaļeiņikovs
Marks Kaļeiņikovs (dzimis ) ir lietuviešu hokejists, uzbrucējs, Lietuvas hokeja izlases spēlētājs. Pašlaik (2020) pārstāv Latvijas čempionāta komandu HK Liepāja.